
	Στρογγυλή Τράπεζα με θέμα:

«1821: προσεγγίζοντας τη Μεγάλη
των Επαναστάσεων»
στο Σπίτι της Κύπρου

                                         «Η μάχη στα Δερβενάκια»

                                  Θεόδωρος Βρυζάκης


Το Σπίτι της Κύπρου και η Εταιρεία Μελέτης Νεότερης και Σύγχρονης Ιστορίας “Ιωάννης Καποδίστριας” (Ε.ΜΕ.Ν.Σ.Ι.) σας προσκαλούν, την Τετάρτη 8 Δεκεμβρίου 2021 και ώρα 19:00, στο Σπίτι της Κύπρου, Ξενοφώντος 2Α, Σύνταγμα, στη στρογγυλή τράπεζα με θέμα: «1821: προσεγγίζοντας τη Μεγάλη των Επαναστάσεων» που πραγματοποιείται στο πλαίσιο των εκδηλώσεων  για τη συμπλήρωση 200 χρόνων από την έκρηξη της Ελληνικής Επανάστασης.

Θα μιλήσουν: Σπύρος Πλουμίδης, Αναπληρωτής Καθηγητής Νεότερης και Σύγχρονης Ιστορίας ΕΚΠΑ, Θανάσης Χρήστου, Καθηγητής Νεότερης και Σύγχρονης Ιστορίας Πανεπιστημίου Πελοποννήσου και Ανδρέας Κούκος Νομικός, Ιστορικός, Πρόεδρος Δ.Σ. Ε.ΜΕ.Ν.Σ.Ι.

Θα ακολουθήσει συζήτηση.
Σύνδεσμος παρακολούθησης: https://diavlos.grnet.gr/room/1607?eventid=10620
Σύμφωνα με τα ισχύοντα μέτρα προστασίας της δημόσιας υγείας για την αντιμετώπιση και τον περιορισμό της διασποράς του COVID-19, η είσοδος στην εκδήλωση είναι δυνατή μόνο κατόπιν υποχρεωτικής επίδειξης έγχαρτου ή ηλεκτρονικού πιστοποιητικού εμβολιασμού ή πιστοποιητικού νόσησης με ισχύ έως έξι μήνες από τη διάγνωση, σε συνδυασμό με έγκυρο αποδεικτικό ταυτότητας. Θα τηρηθεί αυστηρή σειρά προτεραιότητας προσέλευσης μέχρι τη συμπλήρωση του επιτρεπόμενου ορίου πληρότητας θέσεων.

